*Projekts*

**LATVIJAS REPUPLIKAS**

**MINISTRU KABINETA SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2014.gada \_\_.\_\_\_\_\_

**.§**

**Par Ministru kabineta noteikumu projektu**

**„Noteikumi par kadastrālo vērtību bāzi 2015. un 2016.gadam**”

1. Pieņemt iesniegto noteikumu projektu, paredzot lauku zemju kadastrālo vērtību pieaugumu 2016.gadā. Valsts kancelejai sagatavot noteikumu projektu parakstīšanai.

2. Tieslietu ministrijai izstrādāt un līdz 2014.gada 1.septembrim noteiktā kārtībā iesniegt Ministru kabinetā grozījumus Ministru kabineta 2006.gada 18.aprīļa noteikumos Nr.305 „Kadastrālās vērtēšanas noteikumi”, paredzot daudzdzīvokļu dzīvojamo māju kadastrālās vērtības aprēķinā ņemt vērā būves vecumu.

3. Finanšu ministrijai sadarbībā ar Tieslietu ministriju, Zemkopības ministriju un Latvijas Pašvaldību savienību izstrādāt un līdz 2014.gada 31.decembrim noteiktā kārtībā iesniegt Ministru kabinetā vai Saeimā priekšlikumus grozījumiem likumā „Par nekustamā īpašuma nodokli”, izvērtējot iespējas izmantot nekustamā īpašuma nodokļa apmēra pieauguma ierobežošanu vai citus iespējamos mehānismus, lai nodrošinātu lēnāku nekustamā īpašuma nodokļa apmēra pieaugumu un zemākus nekustamā īpašuma nodokļa griestus lauku zemei.

4. Pieņemt zināšanai, ka 2014.gadā Valsts zemes dienests Ministru kabineta 2010.gada 24.augusta noteikumos Nr.802 „Par nekustamā īpašuma nodokļa prognozi” 5.punktā paredzēto informāciju par 2015.gadu iesniedz pašvaldībām 10 darbdienu laikā pēc kadastrālo vērtību bāzes apstiprināšanas, savukārt pašvaldības minēto noteikumu 10.punktā paredzēto informāciju Finanšu ministrijā iesniedz 31 darba dienas laikā pēc noteikumu 5.punktā minēto prognozēto kadastrālo vērtību saņemšanas datuma no Valsts zemes dienesta.

Ministru prezidente L.Straujuma

Valsts kancelejas direktore E.Dreimane

Iesniedzējs:

tieslietu ministre B.Broka

25.06.2014 16:10

217

G.Kalniņš

67038650, gatis.kalnins@vzd.gov.lv